ঘন্টেওয়ালা
ঘণ্টেওয়ালা হালুয়াই হল ১৭৯০ খ্রিস্টাব্দে প্রতিষ্ঠিত দিল্লির চাঁদনি চক এলাকায় অবস্থিত ভারতের অন্যতম প্রাচীন হালুয়াই (ঐতিহ্যবাহী মিষ্টান্ন দোকান)। এটি ভারতের মুঘল সম্রাট, রাষ্ট্রপতি ও নেহেরু থেকে তার নাতি রাজীব গান্ধী পর্যন্ত প্রধানমন্ত্রীদের জন্য খাবার সরবরাহ করেছে। বছরের পর বছর ধরে, পুরনো দিল্লি এলাকায় একটি জনপ্রিয় দর্শনীয় স্থান হিসেবে এর অস্তিত্ব এখনো টিকে আছে। দোকানটি সোহন হালুয়া-এর জন্য পরিচিত। ২০১৫ সালের জুলাই মাসে দিল্লি দূষণ নিয়ন্ত্রণ কমিটির সাথে আইনি সমস্যার কারণে ও বিক্রি কমে যাওয়ার ফলে দোকানটি বন্ধ হয়ে যায়।